Összegezte Csizmadia László, a CÖF alapító-szóvivője a tusványosi tanulságokat a Magyar Hírlapban. A lényegi gondolatok:

Szabadság-szabadosság és a bármikor mobilizálható Békemenet

"2012-ben a kormány mellett kiálló több százezres békemenet szinte elfújta a hazai ellenzék által gerjesztett, Brüsszel felől tornyosuló felhőket. (...) A jó kormányzás mellett, ha kell, ma is megmozdulásra kész az egységgé vált tömeg.(...) A magyar emberek acélossá és elszánttá váltak, nehezen megszerzett szabadságukat soha nem fogják szabadosságra kicserélni."

Csizmadiát nem zavarja, hogy a kormány az EU felé mindig a szubszidiaritással érvel, de a CEU-, MTA-, civil és sok más ügyben sosem egyeztetett

"A szubszidiaritás talaján az emberek sorskérdéseit csak megkérdezésük után lehet eldönteni."

Soros nem fogja elkerülni a büntetőjogi felelősségre vonást a migránsok tízezreinek tengerbe veszejtése miatt:

"A közel-keleti és afrikai népek üzletszerű Európába csalogatása, majd az erre alapozott gazdagodás elítélendő módszer, bűnnek is nevezhető. Mindezt tetézik sok tízezer ártatlan ember tengerbe veszejtésével. A bűnösök felelősségre vonása – politikai és büntetőjogi értelemben egyaránt – sokáig nem várathat magára."

és Mészáros Lőrinc és családjának gazdagodásával sincs semmi baj:

"A magyar nagyvállalkozások kialakítása az ellenzék szerint korrupciós ügyletek sokaságát rejti. (...) a versenyképes magyar cégek itthon tartják a tőkét, és nyereségükből úgy építkezhetnek, hogy magukkal húzzák a beszállítóvá váló kis- és középvállalkozásokat is. Az ellenzéki sajtó a magyar vállalkozások nyereségét és tulajdonosainak osztalékát plakátolja ki. Arról egy szó sem esik, hogy a jól működő cégeink közvetve a magyar emberek jólétét erősítik."

Konklúzió?

"A keresztény igazság erejével megfogalmazva elég összehasonlítani az őszödi beszédet a Tusványoson elhangzottakkal, és világossá válik előttünk, hogy a demokrácia kevésbé politikai kérdés, sokkal inkább jellem dolga."

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifeket, videókat.